6.9.2022
MT
Il-Ġurnal Uffiċjali tal-Unjoni Ewropea
C 342/63 L-Erbgħa 16 ta’ Frar 2022
16.
Jistieden lill-Kummissjoni tiżgura proċess ta' approvazzjoni għal “sustanzi attivi” fil-pestiċidi, li jkun kompletament trasparenti u ħieles minn kunflitti ta' interess; jinnota li l-Inizjattiva taċ-Ċittadini Ewropej intitolata “Insalvaw lin-naħal u lill-bdiewa” ġabret aktar minn miljun firma madwar l-UE u li din l-inizjattiva titlob it-tneħħija gradwali tal-pestiċidi sintetiċi fl-UE, miżuri għar-restawr tal-bijodiversità, u appoġġ għall-bdiewa biex iwettqu t-tranżizzjoni lejn agrikoltura sostenibbli; jitlob lill-Ombudsman tkompli tinvestiga s-sistemi stabbiliti fil-livell tal-UE biex tiżgura li l-politiki u s-salvagwardji proċedurali attwali f'dan il-qasam jiggarantixxu l-ogħla livelli ta' saħħa tal-bniedem u ta' protezzjoni ambjentali, u li l-ġbir u l-eżami tal-evidenza xjentifika jkunu kompletament trasparenti, preċiżi u ħielsa minn kunflitti ta' interess; 17.
Ifakkar li f'Marzu 2020, l-Ombudsman għalqet l-inkjesta tagħha dwar kif il-Kummissjoni tiżgura li l-esperti xjentifiċi li jagħtuha parir ma jkollhom l-ebda kunflitt ta' interess; jistieden lill-Kummissjoni ttejjeb il-proċessi ta' valutazzjoni tagħha tal-indipendenza tal-esperti xjentifiċi li jagħtuha pariri, inkluż billi timplimenta bis-sħiħ is-suġġerimenti tal-Ombudsman wara l-investigazzjoni tagħha dwar din il-kwistjoni, filwaqt li tiżgura li l-esperti kkonċernati ma jkollhom l-ebda kunflitt ta' interess; 18.
Jinkoraġġixxi lill-Ombudsman tniedi inkjesta dwar l-approċċ strateġiku tal-Kummissjoni fit-trattament tal-petiz­ zjonijiet, peress li l-azzjoni tagħha, li hija limitata biss għal kwistjonijiet li tqis ta' importanza strateġika jew li jirriflettu problemi strutturali, u li għalhekk teskludi każijiet individwali, tista' taffettwa d-dritt taċ-ċittadini li jressqu petizzjoni u d-dritt għal amministrazzjoni tajba; 19.
Jikkritika lill-Kummissjoni għan-nuqqas tagħha li tiffinalizza l-VIS qabel ma tikkonkludi n-negozjati kummerċjali bejn l-UE u l-Mercosur; ifakkar fil-pożizzjoni tal-Parlament li l-impatti ambjentali u soċjali tal-ftehimiet ta' kummerċ ħieles iridu jiġu vvalutati bir-reqqa qabel il-konklużjoni tan-negozjati kummerċjali; 20.
Jikkritika d-deċiżjoni ta' dawk l-Istati Membri, li kellhom il-Presidenza tal-Kunsill, li jużaw sponsorizzazzjoni korporattiva, peress li din toħloq riskji ta' reputazzjoni għall-immaġini tal-UE, filwaqt li jisħaq fuq l-importanza li fil-futur dawn iżommu lura minn kwalunkwe sponsorizzazzjoni; jikkunsidra bħala tal-akbar importanza l-adozzjoni tal-aktar regoli stretti li jipprevjenu milli jseħħu prattiki bħal dawn bil-għan li jiġu ssalvagwardjati r-reputazzjoni u l-integrità tal-Kunsill u tal-UE kollha kemm hi; jistieden lill-Istati Membri jikkonformaw mal-obbligu tagħhom li jikkollaboraw mal-Ombudsman b'mod kompletament trasparenti; 21.
Jilqa' l-ħidma tal-Ombudsman biex tipproteġi d-dritt taċ-ċittadini tal-UE li jaċċessaw id-dokumenti miżmuma mill-istituzzjonijiet tal-UE u tipprovdi liċ-ċittadini b'dokumenti fil-lingwi uffiċjali kollha tal-UE; jilqa' l-inizjattiva tal-Ombudsman dwar il-proċedura rapida relatata mal-aċċess għad-dokumenti ta' każijiet, bil-għan li jkun hemm deċiżjoni dwar id-dokumenti mitluba fi żmien 40 jum ta' xogħol; Jissottolinja li fl-2020 iż-żmien medju biex jiġu ttrattati l-ilmenti dwar l-aċċess pubbliku huwa terz ta' dak li kien qabel l-2018 meta ġiet introdotta din il-proċedura; jikkunsidra li huwa tal-akbar importanza li jiġu ggarantiti trasparenza sħiħa u aċċess pubbliku għad-dokumenti miżmuma mill-istituzzjonijiet tal-UE, sabiex jiġu żgurati l-ogħla livelli ta' protezzjoni tad-drittijiet demokratiċi taċ-ċittadini u l-fiduċja tagħhom fl-istituzzjonijiet tal-UE; jemmen li r-rieżami tar-Regolament (KE) Nru 1049/2001 (3) irid isir bħala kwistjoni ta' prijorità; jesprimi dispjaċir għall-fatt li l-leġiżlazzjoni tal-UE dwar l-aċċess għad-dokumenti hija obsoleta ħafna, u b'hekk tfixkel ukoll l-attivitajiet tal-Ombudsman dwar din il-kwistjoni; 22.
Japprova l-impenn ripetut tal-Ombudsman li tiġġieled il-każijiet ta' “revolving door”, inkluż dak li jinvolvi l-EBA, li ppermetta li l-Awtorità tiġi pperswadita taqbel mar-rakkomandazzjonijiet tagħha billi adottat politika ġdida għall-valutazzjoni tar-restrizzjonijiet u l-projbizzjonijiet ta' wara l-impjieg għall-persunal, kif ukoll proċeduri ġodda biex jiġi sospiż l-aċċess għal informazzjoni kunfidenzjali immedjatament għall-persunal li jkun qed jitlaq; 23.
Jistieden lill-Ombudsman tkompli bix-xogħol tagħha biex tiġi żgurata l-pubblikazzjoni f'waqtha tal-ismijiet tal-uffiċjali kollha tal-UE involuti f'każijiet ta' “revolving door” u biex tiggarantixxi t-trasparenza sħiħa fir-rigward tal-informazzjoni kollha relatata; 24.
Jilqa' l-inkjesta mnedija mill-Ombudsman dwar kif il-BEI ttratta l-applikazzjoni ta' wara l-impjieg tal-eks Viċi President tiegħu biex jieħu pożizzjoni għolja fil-kumpanija Spanjola Iberdrola li kienet irċeviet ammont massiv f'self mill-BEI; jikkritika n-nuqqas tal-BEI li jieħu azzjoni fuq talba tal-Parlament biex fil-Kodiċi ta' Kondotta tal-Kumitat ta' Tmexxija tal-BEI jiddaħħlu dispożizzjonijiet li jipprevjenu lill-Membri tagħhom milli jissorveljaw is-self u l-implimentazzjoni
(3)
Ir-Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 dwar l-aċċess pubbliku għad-dokument tal-Parlament Ewropew, tal-Kunsill u tal-Kummissjoni (ĠU L 145, 31.5.2001, p. 43).